  Виталий Пронин Россилэн Президентэз Владимир Путин вуоз шуыса тодыса, Чапаев проезд доры Ижын улӥсьёс люкаськизы. Соос оскизы, кунмылэн Азьмуртэзлы сюлмаськытӥсь юанъёсынызы вазиськыны быгатозы шуыса. Проезд доры адямиос 9 час ӵукнаысен вуылыны кутскизы. 33-тӥ юртэ пыронтӥос полициен котыртэмын вал.Проезд доры адямиос 9 час ӵукнаысен вуылыны кутскизы. 33-тӥ юртэ пыронтӥос полициен котыртэмын вал. Отчы пырыны лэзизы проездын улӥсьёсты гинэ. Урамын жаль-жаль зориз ке но, адямиос татысь ӧз кошке. Нуназе котыр ог 50 мурт люкаськиз. Ваньзы соос татчы улон улон инты пумысен юанъёсынызы вуизы. Кылсярысь, Иж котырысь Люлли микрорайонысь кышномурт Нина Кондратенко сисьмем коркаез пумысен ӝожтӥськиз. Югдурзэс воштон понна ёрос администрацие одӥг пол гинэ ӧз вазиськылэ ни. Но кивалтӥсьёс одӥг кабинетысь мукет кабинетэ ысъяло. - Баракамы 10 семья улӥськом, вань егит семьяос но. Юртмылэн пулъёсыз сисьмемын, липетэз шальтрамын, укно янакъёсыз кырыжамын, толалтэ кезьыт, газмы ӧвӧл. Чагыр эстӥськон уг пырто, укыр урод ни коркады, шуо. Мон быдэс улонме фермаын ужай. Кӧня тазалыкме отчы быдтӥ. Ачим но, кузпалы но пенсиын ини, кыкнамы висиськомы, картэ инвалид. Мынам пенсие 8 сюрс 500 манет, кызьы мон та коньдонэн выль улон сэрег басьтыны быгато. Берпуметӥ аръёсмес ке но шуныт, югыт интыын улэммы потэ. Нуназе котыр ог 50 мурт люкаськиз.Светлана Шушакова вераз, Ижын Красной урамын 1912-тӥ арын пуктэм юртсы сярысь. Со 2012-тӥ арысен улыны ярантэмен лыдъямын ке но, татчыозь отысь адямиослы улон сэрег висъямтэ. 2014-тӥ арын квартираысьтызы вӧлдэтэз куашкам, ярам, нокин доразы вылымтэ. 3-тӥ арзэ кышномурт судъёстӥ ветлэ ни. Чапаев проездэ люкаськем адямиослэсь сюлмаськонъёссэс тодыны вуылӥзы Удмуртиысь Правительстволэн Тӧроезлэсь ужзэ быдэсъясь Виктор Савельев но Индустриальной ёрослэн йырыз Любовь Зайцева. Владимир Путин Чапаев проездэ 18 час бере вуиз. Но ӵукнаысен зор улын котмыса сылыны ваньмыз ӧз чидалэ - кошкылэмын вал ини. - 9 час возьманы чидамьёс трос ӧй вал ке но, В. Путин проездамы пырыку милемыз, матысь юртъёсын улӥсьёсты, дорамы пырыны косӥзы, потаны ӧз лэзе, мукетъёссэ но кошкыны куризы, - вераз 25-тӥ номеро пу баракын улӥсь Галина Матвеева. - Укноысен гинэ адӟи: 11 машинаосын вуизы. 33-тӥ юртысь адямиосын 10 минут вераськизы но кошкизы. Владимир Путинлэн вуылэмзэ телевизорысь адӟи ини. Ангелина Снигирёваhttp://udmdunne.ru/2017/06/vladimir-putin-pumiskyl%D3%A5z-chapaev-proezdys-ul%D3%A5sjosyn/  